Rootsi läks ta aga sõprade kutsel. Esialgu elas ta seal koos Leila Milleri ja tema tütre Kaisaga koos kolmetoalises korteris. Hiljem sai ta enda käsutusse maja, mida ta oma perega täita ei suutnud. Sellest olenevalt andis ta maja ülemise korruse ühele eestlasele. Rootsi riigi poolt said Alenderid natuke toetust, kuid suuremalt jaolt pidid nad  ennast ise ära elatama. Helje sai ühte firmasse tööle, Urmas teenis raha tänaval lauldes ja ehitusel töötades. Ka Joko aitas perel raha teenida - ta leidis endale suveks teenimisvõimaluse ja samuti korjas ta õllepurke (50 ööri tükk). Nad teenisid piisavalt, et elujärg paranema hakkaks.